Zubeda Hassan Sakuru ni mwanasiasa Mtanzania na mwanachama wa chama cha kisiasa cha CHADEMA. Alichaguliwa kuwa mbunge wa Viti maalum vya wanawake kwa miaka 2015 – 2020. Vilevile alipata nafasi ya kuwa Naibu Waziri kivuli wa Maendeleo ya Jamii, Afya, Wanawake na Watoto. Mwaka 2019 aliteuliwa kuwa Waziri kivuli wa Maji na Umwagiliaji. Zubeda ana shahada ya Utawala katika Masuala ya Utumishi wa Umma kutoka Chuo Kikuu cha Mzumbe, Shahada ya Uzamili ya Menejimenti ya Rasilimali Watu katika chuo hicho kilichopo Tanzania. Pia ana shahada ya Uzamili katika masuala ya Sera kutoka Chuo Kikuu cha Warwick, Uingereza. Kwa sasa ameendelea kufanya tafiti za masuala ya sera za umma na ushauri elekezi katika uongozi. Tovuti ya Bunge la Tanzania, iliangaliwa Mei 2017